
Solidaritu so železničiarmi! 


My, Priama Akcia-MAP, vyjadrujeme plnú podporu boju radových zamestnancov železníc. Pripájame sa tým k tisícom ľudí na Slovensku, 
ktorým záleží na zachovaní železníc a sociálnych výdobytkov železničiarov. 

Stredajšiu odvážnu priamu akciu považujeme za nádej na oživenie boja za požiadavky všetkých slovenských pracujúcich. Vítame túto 
aktivitu ako pracujúci, študenti, nezamestnaní a v neposlednom rade, pravidelní cestujúci! 

Zároveň, v tomto špeciálnom vydaní, rozoberáme celý problém hlbšie. Dúfame, že naša analýza bude zdrojom inšpirácie a to nielen pre 
železničiarov. 

V solidarite, Priama Akcia - slovenská sekcia Medzinárodnej Asociácie Pracujúcich (PA-MAP), 27. januára 2003 

Začiatkom novembra 2002 sa v médiách začala výraz¬ 
nejšie pretriasať otázka zastavenia premávky osobných 
vlakov, ich nahradenia autobusmi či dokonca rušenia 
tratí. 20. januára už bolo jasné, že dôjde k zrušeniu 
osobnej dopravy na 25 tratiach a zrušeniu alebo 
čiastočnému obmedzeniu vyše 122 ďalších vlakov v celej 
železničnej sieti (spolu asi 20 % siete). V roku 2000 sme 
o plánovaných zmenách v ŽSR informovali v obsiahlom 
článku. Pre lepšie pochopenie situácie, stojí za to 
pripomenúť a aktualizovať si niekoľko faktov. 

Júl 1999 - úver Európskej investičnej 
banky (EIB) 

Na posúdenie úveru EIB dostala vláda a ŽSR dva 
týždne. V prípade súhlasu bola EIB ochotná poskytnúť 
väčšinu z celkových 200 mil. euro do niekoľkých 
týždňov. Pomečiarovská vláda pravdaže bez námietok 
súhlasila. Úver bol určený na modernizáciu železníc. 
Čo sa pod touto modernizáciou skrýva napovedajú 
podmienky jeho poskytnutia: 

• do roku 2007 znížiť počet zamestnancov o 30 % 
(prepustenie asi 16 000 ľudí), pričom 10 000 by ich 
malo byť prepustených do troch rokov 

• zrušiť 20-25 % nákladných železničných staníc 

• do roka zvýšiť cestovné o asi 30 % 

• do roku 2007 znížiť objem štátnych dotácií (ktoré 
kompenzujú straty ŽSR za vládou objednané výkony vo 
verejnom záujme) na úroveň necelých 31 % objemu 
z roku 1999 

• rozpredať nepoužívané nákladné vagóny 

• do roku 2003 znížiť pomer medzi prevádzkovými 
nákladmi bez odpisov a príjmami bez štátnych dotácií 
z vtedajších 130-140 % pod úroveň 100 % 

• do roku 2002 znížiť dĺžku železničnej siete 
uzatvorením alebo privatizáciou 32 tratí. 

Poďme pekne po poriadku. 

Prepúšťanie 

K 30. 6. 1998 zamestnávali železnice 49 413 

pracujúcich. Dnes je to 43 000 a po realizácii vládneho 
zámeru rušiť trate to môže byť o 1 000 menej. Okrem 
toho, podľa ministra dopravy Pavla Prokopoviča je tu 
15 000 železničiarov, ktorí sú „zbytoční“. Z kresla 
bratislavskej kancelárie sa to hovorí ľahko. 
O spravodlivosť má byť postarané - zamestnanci 
dostanú odstupné. Nikoho nezaujíma, že nájsť si prácu 
v krajine s obrovskou nezamestnanosťou (navyše 


k redukcii osobnej dopravy približne o 3 %. Tri roky 
nato rozhodli o zrušení 22 lokálnych železníc. Na 
ďalších tratiach majú namiesto osobných vlakov jazdiť 
ako náhrada autobusy. „Majú“, pretože niektoré regióny 
nič také do 2. februára (kedy má dôjsť k rušeniu) 
nestihnú. Na druhej strane, tento termín sa 
pravdepodobne posunie, lebo zmenu grafikonu musí 
odklepnúť vláda a zatiaľ sa tak nestalo. 

Hlavne, je potrebné uvedomiť si, že tu nejde len 
o rušenie lokálnych tratí. Z požiadaviek EIB je cieľ 
očividný - výrazné obmedzenie železničnej dopravy ako 
takej. Železničiarov by preto mal podporiť každý! 
Železnice, podnik preslávený klientelizmom a zlým 
hospodárením (naposledy napríklad budovanie sídla za 
pol miliardy), si dovoľujú sťažovať sa na nedostatok 
financií a žiadať ľudí, ktorí sú závislí na železničnej 
doprave, aby sa s ňou proste rozlúčili. Spomínané trate 
vraj nefungujú na 100 %, treba ich zrušiť. Že je to 
logika, ktorá na obyčajných ľudí zvysoka kašle, asi 
netreba hovoriť. Niečo pravdy na nej ale je, lebo podľa 
nej vlastne máme povinnosť rušiť aj my - zastupiteľskú 
demokraciu a kapitalizmus! 

Odbory je konečne počuť 

Reakcia Odborového združenia železničiarov (OZŽ) po 
prijatí úveru EIB katastrofálnu situáciu len prehĺbila. 
Svoj protest vyjadrili len na veľkej akcii KOZ (jeseň 
1999). Neprišli s ničím konkrétnym a rok a pol o nich 
nebolo počuť, s výnimkou rokovaní o vyšších mzdách. 
Prepúšťanie akoby neexistovalo. Reálne dopady úveru 
prebudili v roku 2001 posledných neveriacich aj medzi 
radovými odborármi. Po demonštrácii koncom marca 
(kde boli členovia Priamej Akcie svedkami toho, ako 
byrokrati okrikovali radových členov, ktorí nevyberane 
slovne útočili na politikov a spočiatku aj na Saktora!) 
bol na 14. 6. zvolaný dvojhodinový výstražný štrajk. 
Nekonal sa. Jednak zabralo vyhrážanie vedenia 
železníc, jednak sa odborárski bossovia zľakli náznakov 
radikálnych akcií niektorých odborárov (bránenie 
v premávke vlastnými telami). Okrem toho, naivne sa 
domnievali, že ovplyvnia rokovanie vlády, ktorá vtedy 
rozhodovala o transformácii ŽSR na dve firmy. Keď 
vláda transformáciu prijala, považovali štrajk za márnu 
snahu. Dnešná situácia je takmer totožná a predsa je 
tu odhodlanie štrajkovať, čo je pokrok, aj keď žalostne 
pomalý. 

Priama akcia! Generálny štrajk! 


štrukturálnou), je problém. Ak má človek nad 40, je to Ak hovoríme nie rušeniu tratí, musíme povedať nie aj 
problém pekelný. Podľa tejto spravodlivosti nemá prepúšťaniu! Argumentuje sa, že podľa istých noriem je 
pracujúci človek žiadnu dôstojnosť. Mení sa na bábku u nás viac pracujúcich na železnici ako v zahraničí. Čo 
a číslo na odpis v štatistikách šéfov a politikov. to znamená? Povedzme si to „polopate“. Ak jednu vec 


Cestovné 

Tržby ŽSR nepokrývajú náklady na osobnú prepravu. 
V roku 2000 predstavoval ich podiel na nákladoch 16 
%. Vláda vtedy pripravila plán, podľa ktorého by mal 
do roku 2002 dosiahnuť 30 %, v roku 2004 50 % a 
v roku 2007 by sa mali ŽSR dostať na úroveň 
ekonomickej ceny. Vo februári 2000 došlo k rastu 
cestovného o 30 %. Tento rok o 15 % (podiel na 
nákladoch predstavuje 30 %, teda podľa plánu). Záver 
je každému jasný. Rast cestovného ani zďaleka 
neskončil. Skôr naopak, ešte len naplno začína. 

Vláda si vytýčila zaujímavý cieľ, urobiť železnice 
nestratové. Jeho naplnenie bude určite závidieť väčšina 


vie urobiť 10 ľudí a vie ju urobiť aj 100 ľudí, 
neznamená to, že 90 je tam zbytočných. Skôr to 
znamená, že tých 10 sa môže tešiť na poriadny stres, 
únavu a pracovné nehody. O tom je celá reštrukturali¬ 
zácia a racionalizácia. Kopec ľudí vykopnúť, vytvoriť 
veľkú nezamestnanosť, nahnať z nej ľuďom strach, 
prinútiť ich prijať nízke mzdy a katastrofálne pracovné 
podmienky a presviedčať ich, aby si zvykli. Až si 
nakoniec skutočne zvyknú, ale nie na život, ale na 
pozíciu otroka. Len blázon by túžil po takom živote. 
Situácia na železniciach dokazuje, že niečo ako 
spoločné záujmy pracujúcich a zamestnávateľov, je len 
rozprávka na udržanie odporu na uzde. V týchto 
záujmoch je evidentný rozpor, ktorého najúčinnejším 
riešením je kolektívna priama akcia. 


(dokončenie na nasledujúcej strane) 


Kto nám pomôže? 

POLITICI NIE SÚ NA NAŠEJ STRANE ... 

Fungovanie sveta plne závisí od našej práce, chceme len, čo 
nám právom patrí - kontrolu nad tým, ako náš svet funguje. 
Politické strany ale nie sú prostriedkom ani spojencom 
k dosiahnutiu tohto cieľa. Nemôžu byť, keďže presadzujú 
opačné záujmy. Na celom svete hovoria jedinou rečou a tou je 
kapitalizmus. 

Spoliehajú sa na to, že odborne znejúcimi rečami navodia do¬ 
jem nevyhnutnosti riešení, ktoré vraj prinesú budúce 
zlepšenia. Vytvárajú v nás pocit, že sme hlúpi a nevidíme do 
celej šírky problému, lebo predsa je jasné aj poslednej babke, 
ako zle sa tu hospodári a ako sa to takto už ďalej nedá. 
Naznačujú že ich dokonca potrebujeme, aby spoločnosť vôbec 
fungovala. Blbosť! Ak im uveríme, sme len o krok bližšie 
k vlastnej záhube. Pretože, ak naše záujmy pod vplyvom 
autority týchto „odborníkov“ začneme zmierňovať či dokonca 
priamo prejdeme na ich stranu, sme chytení do pasce 
obhajoby politiky obetovania sa. Ale kde je čo i len jediný 
príklad toho, že by sa obetovali aj oni?! 

... ŽEBY ZAMESTNÁVATELIA? ... 

Prečo by sme mali žiť v neustálej neistote a konfliktoch so 
zamestnávateľom? Prečo sa stále hádať o to, čo nám právom 
patrí bez diskusie? Prečo bojovať za vyššiu mzdu, keď 
o mesiac zdvihnú ceny? Aby sme potom zas bojovali o ďalšie 
zvýšenie miezd? To radšej zrušme systém, ktorý to dovoľuje 
a vytvorme nový, ktorý zodpovedá nám všetkým. Nie 
politikom a bohatým. Je to jednoduchšie. 

Štyridsať rokov a dlhoročné skúsenosti našich predkov bolo 
potrebných na zrušenie jedného prehnitého a pre nás 
nespravodlivého systému. Prečo? Aby sme ho nahradili 
rovnako prehnitým a nespravodlivým systémom? Bude nám 
trvať ďalších štyridsať rokov, kým pochopíme, že toto sme tu 
nechceli? Kým pochopíme, že tento systém tu nie je pre nás, 
ale že nás len potrebuje, aby mal kto robiť na pohodlný život 
zamestnávateľov? Takáto predstava nás desí! Keď sa to dalo 
dokázať raz, dá sa to dokázať znova. Keď sa na smetisko dejín 
dala zmiesť totalita jednej strany, to isté sa musí dať urobiť aj 
s totalitou bohatých! 

Politici ani zamestnávatelia nám nikdy nepomohli a nikdy 
nám ani nepomôžu. To nie je zmysel ich existencie. 

... TAK POTOM ODBOROVÍ FUNKCIONÁRI... 

Odbory dnes prežívajú krízu. Aj kvôli neschopnosti hájiť 
záujmy pracujúcich z nich odišlo od roku 1990 okolo 1,5 
milióna členov. Hoci podporujeme požiadavky odborárov, 
dnešným skostnateným odborom neveríme. Politika ich 
byrokratov úspešne premenila bojovnosť na vyjednávanie 
a zobrala potenciál priamej akcie z rúk pracujúcich. Tí sú 
takto vystavení vláde politikov z vlastných radov. 
Profesionalizácia odborových funkcionárov a hierarchia pozícií 
sú nepopierateľné fakty. Vytvorili byrokratickú elitu, ktorá si 
vo svojich teplých, členmi platených kancloch užíva mzdu 
vyššiu ako je (ach, tá sladká a nedosiahnuteľná) mzda 
priemerná. Kým oni sa bratríčkujú s manažérmi, členovia 
znášajú ponižovanie. A kým členovia čelia zlým pracovným 
podmienkam a hrozbám prepustenia, oni len prídu, 
poobzerajú, skonštatujú, že inak sa nedá, lebo sa treba 
obetovať za neskorší blahobyt blablabla a podpíšu naše 
prepustenie. Je x takýchto prípadov a s takýmto prístupom si 
môžu strčiť vianočné kolekcie a rekreácie do istého zadného 
otvoru. Tlmenie hnevu a odrádzanie od priamych akcií 
smerom kjednaciemu stolu je praxou. Profesionalizácia zas 
spôsobuje, že istí jedinci si mýlia činnosť v odboroch 
s kariérou a vzďaľujú sa bežným pracujúcim. Nemôžu čakať, 
že takýmto odborom budeme platiť členské. 

Dnešné odbory uznávajú legitímnosť trhovej ekonomiky, resp. 
kapitalizmu. Uznávajú tak legitímnosť vykorisťovania človeka 
človekom a pohŕdajú hodnotou práce a človeka ako takého. 
My sme zatiaľ nútení byť poslušní šéfom pod hrozbou straty 
zamestnania a ohrozenia vlastného prežitia. Sme len súčiast¬ 
kou v stroji na výrobu blahobytu našich šéfov a pánov. Rieše¬ 
nie odborov? Zmiernime bolesť, plátajme diery a robme sa, že 
sa hneď neotvára desať nových. Ďakujem, nechcem. Ako sa 
dá veriť podobným kecom, keď ťa na ulicu vykopne tvoj 
„partner“ s nejakým tým miliónikom na účte, vilou, luxusným 
autom, zatiaľ čo ty si na podpore, s ktorej sa nedá ani vyžiť? 

(dokončenie na nasledujúcej strane) 






Ako sa organizovať? 

V prvom rade, dávať si pozor na princíp zastúpenia, 
ktorý je typický pre parlamentnú demokraciu. Na ňom 
fungujú aj odbory a je priam receptom na zradu zo 
strany tých, ktorí dostanú moc rozhodovať o nás za 
nás. Toto je asi najväčšia slabina štrajku železničiarov 
a nezostáva len dúfať, že neostane nepovšimnutá. 
Niekoľko krokov počas organizovania, ktoré by sa mali 
dodržať, zahŕňa: 

Zvolanie zhromaždenia zamestnancov 

Prostredníctvom letákov alebo plagátov iniciovať 
zhromaždenie zamestnancov. 

Vypracovať konkrétne požiadavky 

Spísať ich na základe potrieb zhromaždenia, ktoré ich 
musí odhlasovať. 

Vytvoriť štrajkový výbor 

Bude tvorený zvolenými delegátmi, ktorí sa, mimo iné, 
budú účastniť stretnutí so zamestnávateľom. Delegáti 
majú imperatívny mandát - sú bez výkonnej moci, 
nesmú jednať vo svojom mene, iba v mene tých, ktorí 
ich zvolili. Sú len prostredníkmi. Takto sa zabezpečí 
kontrola zo strany zamestnancov a výrazne obmedzí až 
eliminuje možnosť zrady. Každé rozhodnutie sa musí 
prehodnotiť na najnižšej úrovni zhromaždením 
všetkých pracujúcich. Teda nie hra na politikov 
a voličov, ale skutočná priama demokracia zdola. 
Príprava na možný okupačný štrajk 

V prípade potreby bude nutné zabrániť prístupu 
manažmentu k archívom (napríklad, ak by vedenie 


chcelo dávať výpovede a pod.). Za týmto účelom je 
potrebné vytvoriť hliadky, ktoré zabránia v činnosti im, 
štrajkokazom, ako aj iným nežiadúcim osobám. 

Koordinácia akcií 

Na všetkých úrovniach a vo všetkých odvetviach, ak ide 
o generálny štrajk. A ten je najefektívnejší. Koordináciu 
zabezpečia mandátovaní delegáti, dnes zväčša 
prostredníctvom internetu. Nezabúdať ani na 
študentov, nezamestnaných, dôchodcov, jednoducho 
všetkých, ktorí majú tú smolu (a šťastie zároveň) a sú 
súčasťou pracujúcej triedy. Aj ich požiadavky musia byť 
vypočuté a pripojené k ostatným. O to väčšia je šanca 
na podporu z ich strany. V solidarite je sila! 

Udržanie nepretržitej propagácie 
Plagáty, letáky, noviny, internet a ďalšie prostriedky 
komunikácie nesmú slúžiť len na vnútorné potreby, ale 
hlavne na neustále informovanie ľudí mimo pracoviska. 
Na komerčné a štátne médiá sa nedá spoliehať. 

Konaj lokálne, mysli globálne 
Toto heslo ekológov je viac než výstižné pre každú 
odborársku činnosť. Boje, ktoré vedieme sú len malou 
časťou reakcií na systém, ktorý nás núti bojovať, resp. 
brániť sa. Tým systémom je kapitalizmus 
a zastupiteľská demokracia, ktoré nedokážu naplniť 
túžby po dôstojnom živote. Preto, zatiaľ čo bojujeme 
proti lokálnej nespravodlivosti, uvedomme si, že je to 
len časť širšieho problému. A ak bojujeme lokálne 
a myslíme globálne, sme na najlepšej ceste, ako 
dosiahnuť zmeny práve v globálnom merítku. 


Odpovede (nielen) 
kritikom štrajku 

(otázky inšpirované diskusiou na webstránke denníka Sme) 

Čo s firmou (ako bývalé ŽSR), ktorá v trhovej ekonomike 
produkuje dlhy? 

Zrušiť trhovú ekonomiku. 

Ako to, že sa ľudia stále pýtajú či reformy treba? Nie je to 
každému jasné? 

Ale to určite je! Až veľmi... 

Prečo považuje minister dopravy štrajk za „absolútne 
nepremyslený krok“? 

Bojí sa o kreslo. 

Ako sa ľudia dostanú do práce a škôl? 

Načo by tam išli, keď sa môžu zapojiť a vyjsť do generál¬ 
neho štrajku. Železnicami na konci reformy už nebude 
mať kto cestovať a to ani do práce, ak nejaká ešte zostane. 
Prečo chcú odborári skomplikovať cestovanie do práce 
všetkým ľuďom? 

Hovorí sa tomu sebaobrana pracujúcich. Pre menej 
chápavých - štrajk. 

Čo mám robiť, ak sa mi väčšina odborárov zdá opitých? 
Menej piť. Alebo si dať s nimi! 

Rodiny železničiarov cestujú zadarmo. Mali by mať rodiny 
pracovníkov zdravotníctva lieky zadarmo a rodiny učiteľov 
zadarmo knihy a internáty? 

Konečne to niekto pochopil! 

Viem o prípadoch, kedy budú zrušené aj vyťažené spoje. 
Vláda ale tvrdí niečo iné. 

Asi si sa zmýlil, vláda nikdy neklame... 

Čo keby sa znížil počet zamestnancov na riaditeľstve 
a megaplaty vrcholového manažmentu? 

Armagedon! 



Tak preto 
chcú, aby 
neviditeľná 
ruka trhu 
zostala pre 
pracujúcich 
skutočne 
neviditeľná. 




Podľa mňa je zrušenie tratí len test či tie spoje sú naozaj 
potrebné. Predsa nie je problém, aby sa potom ako sa ukáže, 
že sú, obnovili? 

Problém je len jeden - tvoj psychický stav. 

Prečo si všetci nemôžeme riešiť problémy štrajkom. 

Lebo by sme si uvedomili, že boháči a politici potrebujú nás, 
nie my ich. A to by sa nepáčilo ani im, ani nám a mohli by 
sme sa ich zbaviť. 

Prečo považuje minister dopravy 8,5 mld. Sk na výstavbu 
diaľnic za „nedostatočné“? 

Dostane vynadané od automobilovej lobby. 

Ako je možné, že jedným z hlavných dlžníkov železníc je štát? 
Ako je možné, že to spôsobilo nutnosť ďalších pôžičiek? 

A nestačí holý fakt, že to tak proste je?! 


Boje železničiarov vo svete 


Že priame akcie železničiarov sú vo svete bežné, dokazuje 
nasledujúci krátky a neúplný zoznam. Ukazuje aj fakt, že 
privatizácia, prepúšťanie a nízke mzdy sú problémy, ktoré 
sužujú aj zahraničných železničiarov. Najvyšší čas prekročiť 
čiary na mape a začať organizovať akcie nie na území jedného 
štátu, ale všade tam, kde sú problémy. Čím je odpor 
mohutnejší a medzinárodnejší, tým väčšia šanca na úspech! 

29. 3. 2000, 2001, 2002: Vyše 40 krajín sveta - bezplatné 
jazdy, exkurzie na stanice pre deti, výstavy, zastavenia práce, 
štrajky, inšpekcie pre bezpečnosť pri práci, rozdávanie 
letákov, demonštrácie, pochody a pikety. Všetko v rámci 
medzinárodného dňa za zachovanie železníc a ich bezpečnosť. 
V roku 2002 pribudli ďalšie krajiny a ďalšie desaťtisíce 
protestujúcich. 

29. 3. 2001: Francúzsko - Druhý deň štrajku zamestnancov 
železníc za vyššie platy, lepšie podmienky pre dôchodcov 
a proti reorganizačnému plánu. 

9. 6. 2001: Utrecht, Holandsko - demonštrácia zamestnan¬ 
cov a cestujúcich proti privatizácii železníc, vyššiemu cestov¬ 
nému, okresávaniu zamestnaneckých práv, za bezpečnosť 
cestovania. 

19. 6. 2001: Berlín, Nemecko - Demonštrácia 10 000 
zamestnancov železníc proti plánu prepustiť 6 000 

železničiarov do konca roku 2003. Má dôjsť k zrušeniu 8 z 18 
prevádzok Deutsche Bahn a prepúšťaniu na zvyšných. 


5. 2. 2002: Anglicko - Pracujúci z Arriva Trains Northern 
začali v priebehu 2 týždňov v poradí druhý 48-hodinový 
štrajk za vyššie mzdy. 

27. 2. 2002: Kórea - Trojdňový generálny štrajk na 
železnici proti plánu vlády privatizovať železnice, za 
zamestnanecké práva a opätovné zamestnanie 
prepustených kolegov. 

1. 3. 2002: Škótsko - Prvý zo štyroch plánovaných 
štrajkov škótskych rušňovodičov za 22 % rast miezd, ktorý 
nakoniec vybojovali. 

9. 5. 2002: Keňa - Kenské železnice oznámili, že v rámci 
tretej fázy racionalizačných opatrení prepustia v júni 2 
000 zamestnancov. 13. 10. došlo k zastaveniu práce 
s požiadavkou vyplatenia meškajúcich miezd. 

12. 9. 2002: Izrael - Piaty deň štrajku železničiarov proti 
plánu podnik privatizovať. 

19. 10. 2002: Batticaloa, Srí Lanka - Zamestnanci 
železníc žiadajúci vyššie mzdy, zastavili prácu a spôsobili 
meškanie mnohých spojov. 

19. 10. 2002: Nigéria - Niekoľko dní štrajkujúci 

železničiari odmietli upustiť od akcií, pokým nebudú 
naplnené ich požiadavky - vyplatenie miezd za posledných 
6 mesiacov. 

8. 1. 2003: Veľká Británia - Železničiari odmietli previezť 
nákladné vlaky prepravujúce vojenskú muníciu, ktorá má 
byť použitá vo vojne proti Iraku. Ide o prvú protivojnovú 
priemyselnú akciu za niekoľko posledných desaťročí!!! 


Noviny ŽERME BOHATÝCH vydáva Priama Akcia - členská sekcia Medzinárodnej Asociácie Pracujúcich. 
Noviny sú vydávané na vlastné náklady s cieľom agitovať za oprávnené požiadavky pracujúcich 
proti svojvôli zamestnávateľov a politikov! 

V prípade záujmu o informácie o našej činnosti a publikácie nás kľudne kontaktuj! 

Radi uverejníme príspevky o problémoch a bojoch na pracoviskách. Redakcia si vyhradzuje právo krátiť texty. 
Kontakt: Priama Akcia, PO Box 16, 840 08 Bratislava 48, e-mail: redakciaľa ziplip.com 
Organizačný email: priamaakcia(a ziplip.com (Bratislava) alebo pa vychodto yahoo.com (Východné Slovensko) 


... KTO TEDA? 

Jedine radoví členovia odborov bez platených byrokratov 
a karieristov a s demokratickými rozhodovacími mechaniz¬ 
mami. Toto je jediná záruka rázneho a efektívneho bránenia 
záujmov. Najefektívnejšou zbraňou je kolektívna priama 
akcia spojená s jednotou a solidaritou. O tom sú dejiny hnu¬ 
tia práce. I keď väčšinou išlo o ilegálne akcie, mocní ich 
časom museli pod tlakom prijať. Za všetky príklady stačí 
spomenúť (ach, ten sladký a nedosiahnuteľný) 8-hodinový 
pracovný deň. Nebyť série ilegálnych celonárodných štrajkov 
poznačených krvavými stretmi s políciou, nikdy by tu nebol. 
Každopádne, odbory rozhodne potrebujeme. Nie však s takou 
politikou, aká sa presadzuje dnes. Odbory musia byť bojovné. 
A nielen to, nesmú sa uspokojiť s bojom za zlepšenie nášho 
postavenia. Stále je tu systém, ktorý nám bráni v plnohod¬ 
notnom a dôstojnom živote a opakujúcimi sa krízami nás 
tlačí k zemi. Neveríme v jeho reformu, môže byť jedine 
odstránený a nahradený iným, spravodlivejším. Práve toto 
vyjadruje záujmy a túžby po kontrole nad vlastnými životmi. 


Sociálne partnerstvo? 


Neveríme v inštitúciu sociálneho partnerstva. Čo to vlastne 
je? Znie to ako sociálna prostitúcia. A ono to aj sociálna pros¬ 
titúcia je. Fuj. Dostaneme zaplatené za to, že sa na nejaký 
čas predáme šéfovi. Šéf sa na nás vyriadi a my nemôžeme 
robiť nič iné ako predstierať, že sa nám to ešte páči. Inak by 
sme prišli o kšeft. Šéf má pritom z toho ďaleko väčší pôžitok 
ako my. A to nás hnevá. Prečo by sme aj my nemohli dôjsť 
k úplnému uspokojeniu? A ak na nás šéf nemá chuť, tak sa 
jednoducho opäť ocitáme na ulici a ponúkame sa na predaj 
iným šéfom. To je skutočne vizitka civilizovanej spoločnosti. 
Ak súhlasíme so sociálnym partnerstvom, rezignovali sme na 
vlastnú dôstojnosť a súhlasíme zároveň so skutočnosťou, že 
naše postavenie v spoločnosti je postavením sociálnych 
prostitútok. Nikto nás nepresvedčí o skutočnosti, že okrem 
prostituovania je medzi nami a zamestnávateľmi ešte nejaký 
iný vzťah. Že sme partnermi? Potom to musí byť už naozaj 
dosť zvrátený vzťah, keď si za to platíme. Potom nás náš 
zamestnávateľský partner zneužíva len kvôli peniazom, ktoré 
z nás vytiahne a to je zároveň dôvod a najvyšší čas takýto 
vzťah ukončiť raz a navždy. 

Sme si vedomí, že v súčasnom systéme zvanom kapitalizmus 
sme na prostitúciu odsúdení, ak chceme prežiť. Budeme sa 
proti nemu búriť a žiadať lepšie podmienky pre našu 
prostitúciu. No za žiadnych okolností sa nemienime zmieriť 
s predstavou, že ostaneme prostitútkami na celý život. Takú 
antikoncepciu ešte nevymysleli, aby sme sa tomu dobrovoľne 
podriadili. Nie sme žiadnymi sociálnymi partnermi. Ak áno, 
tak potom prečo mimo milión iných dôvodov sa boháči 
sťahujú z našich štvrtí a budujú svoje boháčske vilové osídlia 
mimo nás? Prečo tá sociálna diferenciácia? 

My už nemienime viac prostituovať. Chceme stabilný vzťah. 
Nemáme v úmysle celý život pracovať pre krajšie dnešky 
kapitalistov a ešte krajšie zajtrajšky nás samotných. Náš zaj¬ 
trajšok nikdy nepríde, pretože vždy ostane len nesplniteľným 
zajtrajškom. Kdežto dnešok si už užívajú boháči. Chceme 
oslobodiť našu prácu od týchto parazitov! Chceme oslobodiť 
prácu od jej výhradne ekonomického charakteru, ktorý jej 
dali práve títo paraziti, čím nám ju celkom slušne znechutili 
a odcudzili. Nechceme, aby sa práca stala len zdrojom 
prežitia. Chceme pracovať pre spoločnosť, pre potreby nás 
všetkých a nie zisky boháčskej menšiny. Spoločenské bohat¬ 
stvo musí byť prerozdelené spravodlivo medzi všetkých členov 
spoločnosti. Žiadne určovanie zamestnávateľmi, koľko kto 
dostane. Chceme sa vyjadrovať nielen k životu na ulici, ale aj 
na pracovisku. Sme to my, kto produkuje spoločenské bohat¬ 
stvo a sme to my, kto má plné právo určiť, ako ho prerozdeliť 
v spoločnosti. My nepotrebujeme politikov a zamestnávateľov. 
To oni potrebujú nás. Preč so šéfom! Preč s politikom! 


Kto je PRIAMA AKCIA? 


PRIAMA AKCIA je iniciatívou za vytvorenie nezávislého 
odborového zväzu. Sme členskou sekciou Medzinárodnej 
Asociácie Pracujúcich, ktorá združuje odborové zväzy 
a propagačné skupiny z vyše 15 krajín sveta. 

Naše skúsenosti a poznanie nás prinútili zavrhnúť dôveru 
politikom i odborárskym šéfom a hľadať účinnejšie spôsoby 
presadzovania našich záujmov. Naučili sme sa a stále sa 
učíme veriť vo vlastné sily. Nie sme žiadni noví vodcovia, ne¬ 
máme recept na hotové riešenia. Netvrdíme, že máme abso¬ 
lútnu pravdu. Chceme sa len vyjadriť. Nehovoríme v nikoho 
mene. Iba v mene nás samotných. Tvrdíme, že sa nedá čakať, 
až niekto príde, vypočuje nás a splní, čo chceme. My sami sa 
spoločne musíme vyjadrovať k veciam, ktoré sa nás týkajú. 
Rozhodli sme sa organizovať, pretože v organizácii vidíme 
najlepšiu formu hájenia a presadzovať svojich práv. To 
neznamená, že budeme stáť v brutálnej zime o šiestej ráno 
pred podnikmi a rozdávať bulletiny. Sme tiež len ľudia. Na to 
sú tu jehovisti. Neznamená to ani, že sa neustále musíme 
stretávať a baviť sa o politike. Že náš život bude 100 % 
politický. Prebúdzať sa, vstávať, pracovať, ísť na potrebu 
a zaspávať s politickou knižkou v ruke - to nie! To si nechajte 
pre boľševikov. Nemusíme prečítať tonu kníh, aby sme zistili, 
že sa máme zle. Ale keď bude treba vyjadriť solidaritu 
a pomôcť a brániť svoje právo, tak tam jednoducho budeme. 
Ovšem, ak nezaspíme. 

Nepreberáme model organizácie, ktorý produkuje našu 
nespokojnosť. Ak požadujeme spravodlivosť a skutočnú 
priamu demokraciu, tak nemôžeme vytvoriť organizáciu, 
ktorá vlastnými organizačnými štruktúrami bráni 
spravodlivosti a priamej demokracii. Nemáme žiadnych 
byrokratov, ani politikov, ktorí rozhodujú o nás bez nás. 
Odmietame centralistický systém práce. Nemienime kopať si 
vlastný hrob. Všetci sme radovými členmi a zásady, ktorých 
sa držíme, ani nedovoľujú opak. Začíname od základu. Už 
dnes sa riadime medzi sebou tým, čo požadujeme. Prijali sme 
štruktúru, kde rozhodnutia sú vyjadrením kolektívnej vôle, 
vyjadrením názoru nás všetkých, nie elity na špičke. 
Samospráva a priama demokracia zdola sa takto stávajú 
realitou, v ktorej sa tu a teraz stávame pánmi svojich životov, 
rozhodujeme o veciach, ktoré sa nás týkajú a učíme sa ako 
spravovať vlastné záležitosti a výrobu. Len tak môžeme 
dosiahnuť skutočné a trvácne zlepšenia. 
















